464.18 REGOLAMENTI DWAR PENALI IMPOSTI MILL-KUNSILL MEDIKU L-AVVIŻ LEGALI 38 ta’ l-2009. L-AVVIŻ LEGALI 38 ta’ l-2009. 1. Titolu. It-titolu ta’ dawn r-regolamenti huwa Regolamenti dwar Penali imposti mill-Kunsill Mediku. 2. Penali. F’dawk il-każijiet li l-Kunsill Mediku ikun sodisfatt li akkuża li tinġieb kontra professjonist tkun ġiet ippruvata, għaldaqstant dak il-Kunsill jista’ jimponi penali ta’ mhux iżjed minn għoxrin elf euro. 3. Tneħħija ta’ isem mir-reġistru. Jekk professjonist jonqos milli jħallas dik il-penali li tiġi imposta fuq u fi żmien tliet xhur mid-data meta tiġi imposta dik il-penali, għaldaqstant il-Kunsill Mediku għandu jordna li isem il-professjonist jiġi kanċellat mir-reġistru adatt mingħajr il-ħtieġa ta’ ebda avviż ieħor. 4. Meta l-isem jerġa’ jitniżżel fir-reġistru. Meta isem ta’ professjonist ikun ġie kanċellat minn xi reġistru għar-raġuni msemmija fir-regolament 3, isem-il professjonist għandu biss jerġa’ jitniżżel fir-reġistru adatt meta titħallas il-penali kollha kemm hi u, f’dak il-każ, il-Kunsill Mediku għandu jordna li dak l-isem għandu minnufih jerġa’ jitniżżel fir-reġistru adatt.